Secretul părului strălucitor și cu volum: Coca Cola

Te-ai întrebat vreodată ce s-ar întâmpla dacă te-ai spăla pe păr cu sucuri acidulate, spre exemplu cu Cola? Și alte persoane au fost curioase iar efectul a fost surprinzător! Celebrități precum modelul Suki Waterhouse și bloggeri beauty ca Ellko apelează adesea la acest truc rapid.

Cum obții aceeași podoabă capilară la care râvnesc și vedetele de mai sus? Secretul constă în spălarea corectă cu Coca Cola pentru un efect de senzație maxim. Poți să aplici pe părul uscat cel puțin 1-2 sticle de Cola până băutura carbogazoasă a ajuns pe fiecare șuviță. Așteaptă 10 minute pentru ca ingredientele din suc să își facă efectul. Vei simți părul ușor lipicios, însă nu te panica, deoarece este un efect normal pe moment care va dispărea ulterior.

Spală părul cu apă nu foarte caldă și dacă încă ți se pare că e ușor lipicios, folosește și un șampon blând. Ai grijă să cureți bine părul și cel mai important, nu aplica balsam sau mască deoarece se va pierde efectul băuturii carbogazoase. Lasă părul să se usuce natural sau folosește un uscător la aer rece și iată! Părul tău va arăta gata de o petrecere în oraș: voluminos, bogat și lucios.

Ce face ca băutura carbogazoasă să ofere părului un aspect de frumos? Ingredientul cheie – acidul fosforic. Având un pH scăzut, acesta face ca șuvițele tale să aibă o înfățișare strălucitoare și sănătoasă. Dacă te gândeai să apelezi deja la foarfecă pentru că ai un păr uscat, încearcă să îți speli părul cu Cola înainte de a lua o decizie drastică.

Iar dacă te temi să aplici Cola în păr, nu ai de ce să îți faci griji. Folosind metoda de spălare de mai sus, părul tău va avea un aspect frumos fără ca firul de păr să fie afectat. Cel mai indicat ar fi să folosești acest truc o dată pe lună pentru a nu subția firul de păr.