Andreea Raicu, de ce s-a despărțit de unul dintre iubiții ei?

Cu toții o știm pe Andreea Raicu ca fiind o persoană publică discretă care și-a construit foarte bine cariera. Vedeta în vârstă de 45 de ani și-a început cariera ca și prezentatoare și acum are mai multe proiecte în desfășurare. Fiind o femeie frumoasă, putem fi siguri că ea a fost curtată de mulți bărbați și că a trecut prin mai multe relații în viața ei.

Într-o emisiune recentă, vedeta a vorbit despre un fost iubit și motivul pentru care s-au despărțit. Nu a fost un lucru ușor, însă e de apreciat deschiderea ei și ce a reusit să facă. Andreea Raicu a reușit tot timpul să păstreze o limită între viața ei privată și cea publică.

Fostul ei iubit pe care îl menționam, a făcut un gest de neînțeles în fața vedetei și asta a dus la despărțirea dintre cei doi. Cu ceva ani în urmă, chiar în ziua de Crăciun cei doi erau la niște prieteni și se bucurau de o petrecere împreună. După puțin timp după ce au ajuns acolo, prietenul respectiv îi spune Andreei că trebuie să plece acasă imediat. Surprinsă, vedeta a întrebat de ce, și răspunsul a fost că trebuia să ajungă la ora 12:00 deoarece avea un “raid” de făcut pe jocul World of Warcraft. Acest joc, e unul online unde oameni din toată lumea se strâng împreună și luptă împotriva altor creaturi și jucători.

Andreea a recunoscut că acest lucru nu era ceva nou, însă momentul ales de iubit a fost total nepotrivit și a venit dintr-o zonă de egoism foarte mare. În momentul acela, Andreea a decis că e momentul să încheie această relație fiindcă nu putea trăi cu cineva care își trăia viața mai mult în online pe un joc de calculator.

În momentul actual, vedeta a spus că este foarte recunoscătoare totuși pentru toate relațiile din viața ei și că toate au avut un sens. Aparent, viața a dus-o exact unde a vrut și în momentul de față e foarte bucuroasă cu tot ce se întâmplă în jurul ei.