Ce se întâmplă cu ochii noștri din cauza caniculei?

Parcă de la an la an temperaturile locale au tot crescut și mereu căutăm o soluție nouă ca să ne acomodăm. Valul de căldură din vara aceasta nu îl resimțim doar noi, ci și natura. Știm că avem un corp sensibil, cu diferite slăbiciuni. Ochii noștri nu sunt nici ei cei mai protejați în fața caniculei, iar temperaturile ridicate alături de lumina puternică îi pot afecta destul de puternic.

Dacă simți o mâncărime în zona ochilor sau observi că sunt mai roșii și există o senzație de usturime, acestea sunt semne clare că există o problemă. Temperaturile mari pot cauza conjuctivită, și pe termen lung putem discuta de efecte mult mai negative. Pe lângă căldură, există și aspectul poluării care contribuie la agravare simptomelor.

Sindromul de ochi uscat apare de cele mai multe ori vara deoarece filmul lacrimal se evaporă atunci când ne expunem la temperaturi ridicate. Pe scurt, ochii nu mai sunt la fel de hidratați și din cauza asta apar iritații.